stanford-oval/wikipedia huggingface dataset:
גביע העולם בכדורגל נשים 2011

| --- | --- |

 מארחת:  גרמניה גרמניה
 תקופת התחרות:  26 ביוני 2011 – 17 ביולי 2011 (22 ימים) 
 מספר משתתפות:  16  (מתוך 126 משתתפות שנרשמו)
 הזוכה:  יפן יפן
 מספר משחקים:  32
 מספר שערים:  86 (2.69 בממוצע למשחק)
 מספר צופים:  845,751 (26,430 בממוצע למשחק)
 מלכת השערים:  יפן הומארה סאווה (5 שערים)
 שחקנית מצטיינת:  יפן הומארה סאווה
 → 20072015 ←
גביע העולם בכדורגל נשים 2011 (באנגלית: 2011 FIFA Women's World Cup) נערך בגרמניה. גביע העולם החל ב-26 ביוני 2011 והסתיים ב-17 ביולי. מונדיאל זה הוא סיום של משחקי מוקדמות שהחלו באפריל 2009, שבהם שיחקו 126 נבחרות לאומיות מתוך 208 הנבחרות החברות בפיפ"א.
שש מדינות הגישו הצעות לאירוח המונדיאל: אוסטרליה, גרמניה, פרו, צרפת קנדה ושווייץ. במאי 2007, הודיעה שווייץ על פרישתה מהמירוץ, והשאירה את הפוקוס האירופאי על גרמניה וצרפת. באוגוסט של אותה שנה, פרשה גם צרפת - בתמורה לתמיכתה של גרמניה במועמדותה לאירוח יורו 2016. לאחר מכן, גם אוסטרליה (12 באוקטובר 2007) ופרו (17 באוקטובר 2007) הודיעו על משיכת המועמדות שלהן, והותירו בתחרות רק את גרמניה וקנדה. ב-30 באוקטובר 2007, הכריזה פיפ"א שגרמניה תארח את גביע העולם ב-2011, ואילו קנדה תזכה לארח את הטורניר ארבע שנים לאחר מכן, ב-2015.
במשחק הגמר נפגשו ארצות הברית (בפעם השלישית בתולדותיה) ויפן - בהופעת בכורה היסטורית. בסיום משחק מותח, שהסתיים בדו-קרב בעיטות עונשין, הפתיעה יפן וזכתה בתואר. בכך הפכה יפן לנבחרת האסייתית הראשונה בהיסטוריה שזוכה בגביע העולם לכדורגל (גם גברים וגם נשים). משחק הגמר גם קבע שיא ציוצים לשנייה בטוויטר - 7,196.
מוקדמות הגביע

משחקי המוקדמות התקיימו בין אפריל 2009 לנובמבר 2010. כמאחרת, העפילה גרמניה אוטומטית לטורניר הגמר. בשלבי המוקדמות התחרו 125 נבחרות משישה אזורים על 16 (15 + מארחת) מקומות בטורניר לפי הסדר הבא:
אסיה: 3
אפריקה: 2
צפון ומרכז אמריקה: 3.5
דרום אמריקה: 2
אוקיאניה: 1
אירופה: 4.5
מארחת: 1
מוקדמות הגביע > נבחרות שהעפילו לטורניר

| נבחרת | קונפדרציה | סיבת העפלה | תאריך העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) | דירוג פיפ"א נכון ל-18 במרץ 2011 |
| --- | --- | --- | --- | --- | --- | --- | --- |
|  גרמניה | אופ"א | מארחת | 30 באוקטובר 2007 | 5 | 2007 | אלופה (2003, 2007) | 2 |
|  אוסטרליה | AFC | מקום 1 באליפות אסיה 2010 | 27 במאי 2010 | 4 | 2007 | רבע הגמר (2007) | 11 |
|  צפון קוריאה | AFC | מקום 2 באליפות אסיה 2010 | 27 במאי 2010 | 3 | 2007 | מקום 2 (1999) | 8 |
|  יפן | AFC | מקום 3 באליפות אסיה 2010 | 30 במאי 2010 | 5 | 2007 | רבע הגמר (1995) | 4 |
|  ניגריה | AFC | מקום 1 באליפות אפריקה 2010 | 11 בנובמבר 2010 | 5 | 2007 | רבע הגמר (1999) | 27 |
|  גינאה המשוונית | CAF | מקום 2 באליפות אפריקה 2010 | 11 בנובמבר 2010 | - | - | - | 61 |
|  קנדה | CONCACAF | מקום 1 באליפות צפון ומרכז אמריקה והאיים הקריביים 2010 | 5 בנובמבר 2010 | 4 | 2007 | מקום 4 (2003) | 6 |
|  מקסיקו | CONCACAF | מקום 2 באליפות צפון ומרכז אמריקה והאיים הקריביים 2010 | 5 בנובמבר 2010 | 1 | 1999 | שלב הבתים (1999) | 22 |
|  ארצות הברית | CONCACAF | פלייאוף יבשת אמריקה והאיים הקריבים 2010 | 27 בנובמבר 2010 | 6 | 2007 | אלופה (1991, 1999) | 1 |
|  ברזיל | CSF | מקום 1 בקופה אמריקה 2010 | 19 בנובמבר 2010 | 5 | 2007 | מקום 2 (2007) | 3 |
|  קולומביה | CSF | מקום 2 בקופה אמריקה 2010 | 21 בנובמבר 2010 | - | - | - | 31 |
|  ניו זילנד | OFC | מקום 1 באליפות אוקיאניה 2010 | 8 באוקטובר 2010 | 2 | 2007 | שלב הבתים (1991, 2007) | 24 |
|  צרפת | אופ"א | מנצחת בפלייאוף באליפות אירופה 2010 | 15 בספטמבר 2010 | 1 | 2003 | שלב הבתים (2003) | 7 |
|  נורווגיה | אופ"א | מנצחת בפלייאוף באליפות אירופה 2010 | 15 בספטמבר 2010 | 5 | 2007 | אלופה (1995) | 9 |
|  שוודיה | אופ"א | מנצחת בפלייאוף באליפות אירופה 2010 | 16 בספטמבר 2010 | 5 | 2007 | מקום 2 (2003) | 5 |
|  אנגליה | אופ"א | מנצחת בפלייאוף באליפות אירופה 2010 | 16 בספטמבר 2010 | 2 | 2007 | רבע הגמר (1995, 2007) | 10 |
אצטדיונים

אחרי שההתאחדות הגרמנית הביעה רצון לארח את הגביע העולמי, 23 ערים הציעו את אצטדיונן לאירוח המשחקים. באוגוסט 2007, הוגשו לפיפ"א שמותיהן של תריסר ערים שנבחרו מתוך ה-23, ובספטמבר 2008 החליטה ההתאחדות הגרמנית לצמצם את מספר הערים המאחרות לתשע; האצטדיונים שבערים אסן, בילפלד ומגדבורג הוסרו מאירוח הטורניר.
משחק הפתיחה של הטורניר נערך באצטדיון האולימפי של ברלין - אותו אצטדיון שאירח את גמר מונדיאל 2006. זה היה המשחק היחיד שנערך באצטדיון במהלך הטורניר. משחק הגמר נערך באצטדיון קומרצבנק ארנה שבפרנקפורט, שאירח בשנת 2005 את גמר גביע הקונפדרציות.
מתוך תשעת האצטדיונים המארחים, שלושה נבנו לקראת הטורניר (אאוגסבורג, דרזדן וזינסהיים) ושניים נוספים שופצו (בוכום ולברקוזן). שישה אצטדיונים היו באותה עת מגרשי הבית של קבוצות הבונדסליגה הראשונה ושלושת הנותרים היו אצטדיוני הבית של קבוצות מהבונדסליגה השנייה. בהשוואה למגרשים שאירחו את מונדיאל 2006, רוב האצטדיונים בגביע העולם הזה היו קטנים יותר והכילו בין 20 ל-30 אלף מקומות.
| ברלין | פרנקפורט | מנשנגלדבך | זינסהיים | לברקוזן |
| --- | --- | --- | --- | --- |
| האצטדיון האולימפי | קומרצבנק ארנה | בורוסיה פארק | ריין-נקר ארנה | באיי ארנה |
| תכולה: 73,680 | תכולה: 48,837 | תכולה: 45,860 | תכולה: 30,150 | תכולה: 29,708 |

| וולפסבורג | אאוגסבורג | דרזדן | בוכום |  |
| פולקסווגן ארנה | אימפולס ארנה | אצטדיון גלוקסגאס | רוהרשטדיון |  |
| תכולה: 26,062 | תכולה: 25,582 | תכולה: 24,661 | תכולה: 20,556 |  |
מבנה טורניר הגמר

מבנה משחקי הגמר של גביע העולם 2011 היה זהה לזה של גביע העולם הקודם. התחרות התחלקה לשני שלבים: שלב הבתים ושלב הנוק אאוט.
בשלב הבתים שובצו הנבחרות לשמונה בתים בני ארבע נבחרות, וכל נבחרת ערכה משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה שיחקה כל נבחרת נגד שלוש הנבחרות האחרות בבית, ועל פי הדירוג נקבעו 8 הנבחרות אשר ימשיכו לשלב רבע הגמר ושיבוץ המשחקים בשלבים הבאים. הראשונה והשנייה בכל בית עלו לשמינית גמר, בעוד שהשלישית והרביעית סיימו את חלקן בטורניר.
במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר:
הפרש השערים בכל משחקי הבית
מספר שערי זכות בכל משחקי הבית
מספר הנקודות הרב ביותר שהושג במשחקים בין הקבוצות אשר בשוויון
הפרש השערים במשחקים בין הקבוצות אשר בשוויון
מספר שערי זכות במשחקים בין הקבוצות אשר בשוויון
הגרלה
לשלב הנוק אאוט מבנה שונה. בשלב רבע הגמר שיחקה הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק הודחה מהמשך הטורניר, והמנצחת העפילה לחצי הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. ארבע המנצחות בשלב זה העפילו לשלב חצי הגמר באופן דומה. הנבחרות שהפסידו בחצי הגמר התמודדו במשחק נוסף על המקום השלישי, והמנצחות העפילו למשחק הגמר שבסיומו נקבעו האלופה וסגניתה.
הגרלת הבתים

קביעת ראשי הבתים התבססה על הדירוג העולמי של פיפ"א ועל הישגים קודמים, כשאחת מתוכם הייתה נבחרת גרמניה מתוקף היותה המארחת והאלופה המכהנת. היא שובצה לבית א' והצטרפו אליה ארצות הברית, ברזיל ויפן.
בהגרלה היו גם שיקולים גאוגרפיים, דהיינו שלא יותר משתי נבחרות מאותה קונפדרציה יהיו באותו בית, למעט הנבחרות האירופיות, שבמקרה שלהן יהיו עד שתי נבחרות בכל בית. משמעות הדבר היא, לדוגמה, שצפון קוריאה לא יכלה להיות מוגרלת מול נבחרות אסייתיות אחרות.
טקס ההגרלה התקיים ב-29 בנובמבר 2010 בהשתתפות נשיאת הוועדה המארגנת של הטורניר, שטפי ג'ונס ונערך על ידי שחקן העבר הגרמני גינטר נצר והדוגמנית הסלובקית אדריאנה סקלנריקובה.
שלב הבתים > בית א'

נבחרת גרמניה, מארחת הטורניר ואחת הפייבוריטיות לזכייה בטורניר, סיימה את שלב הבתים במאזן מושלם של תשע נקודות, והייתה לנבחרת השלישית בטורניר שעשתה זאת. אליה הצטרפה צרפת, שהעפילה בפעם הראשונה בתולדותיה לרבע הגמר. אלופת צפון אמריקה - קנדה ואלופת אפריקה - ניגריה, סיימו במקומות הרביעי והשלישי, בהתאמה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה | 9 | 3 | 3 | 0 | 0 | 7 | 3 | 4 |
|  צרפת | 6 | 3 | 2 | 0 | 1 | 7 | 4 | 3 |
|  ניגריה | 3 | 3 | 1 | 0 | 2 | 1 | 2 | -1 |
|  קנדה | 0 | 3 | 0 | 0 | 3 | 1 | 7 | -6 |
| 0 | 1 | 2 |
| --- | --- | --- |
|  ניגריה | 0 – 1 | צרפת   |
|  גרמניה | 2 – 1 | קנדה   |
|  קנדה | 0 – 4 | צרפת   |
|  גרמניה | 1 – 0 | ניגריה   |
|  צרפת | 2 – 4 | גרמניה   |
|  קנדה | 0 – 1 | ניגריה   |
שלב הבתים > בית ב'

בבית זה נפגשו שתי סגניות יבשתיות - אנגליה (אירופה) ומקסיקו (צפון אמריקה), ואלופה יבשתית אחת: ניו זילנד (אוקיאניה). אנגליה העפילה מהמקום הראשון בבית לאחר ניצחון במחזור האחרון על יפן, אך זו לא נפגעה וסיימה במקום השני. מקסיקו וניו זילנד המשיכו את מסורתן - לא לעבור את שלב הבתים, ולא העפילו לרבע הגמר.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אנגליה | 7 | 3 | 2 | 1 | 0 | 5 | 2 | 3 |
|  יפן | 6 | 3 | 2 | 0 | 1 | 6 | 3 | 3 |
|  מקסיקו | 2 | 3 | 0 | 2 | 1 | 3 | 7 | -4 |
|  ניו זילנד | 1 | 3 | 0 | 1 | 2 | 4 | 6 | -2 |
| 0 | 1 | 2 |
| --- | --- | --- |
|  יפן | 2 – 1 | ניו זילנד   |
|  מקסיקו | 1 – 1 | אנגליה   |
|  יפן | 4 – 0 | מקסיקו   |
|  ניו זילנד | 1 – 2 | אנגליה   |
|  אנגליה | 2 – 0 | יפן   |
|  ניו זילנד | 2 – 2 | מקסיקו   |
שלב הבתים > בית ג'

ארצות הברית, קוריאה הצפונית ושוודיה נפגשו בשלב הבתים בפעם השלישית ברציפות, כשאליהן הצטרפה הפעם נבחרת קולומביה, בהופעתה הראשונה אי פעם בגביע העולמי. שוודיה, שהודחה בשלב הבתים במונדיאל הקודם, סיימה ראשונה עם מאזן מושלם של תשע נקודות. ארצות הברית - אחת הפייבוריטיות לזכייה, סיימה אחריה. קוריאה הצפונית וקולומביה סיימו עם נקודה אחת, כששתיהן לא מצליחות להבקיע אפילו שער אחד.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  שוודיה | 9 | 3 | 3 | 0 | 0 | 4 | 1 | 3 |
|  ארצות הברית | 6 | 3 | 2 | 0 | 1 | 6 | 2 | 4 |
|  קוריאה הצפונית | 1 | 3 | 0 | 1 | 2 | 0 | 3 | -3 |
|  קולומביה | 1 | 3 | 0 | 1 | 2 | 0 | 4 | -4 |
| 0 | 1 | 2 |
| --- | --- | --- |
|  קולומביה | 0 – 1 | שוודיה   |
|  ארצות הברית | 2 – 0 | קוריאה הצפונית   |
|  קוריאה הצפונית | 0 – 1 | שוודיה   |
|  ארצות הברית | 3 – 0 | קולומביה   |
|  שוודיה | 2 – 1 | ארצות הברית   |
|  קוריאה הצפונית | 0 – 0 | קולומביה   |
שלב הבתים > בית ד'

ברזיל, סגנית אלופת העולם, העפילה לרבע הגמר מהמקום הראשון כשבאמתחתה תשע נקודות. בקרב על המקום השני נאבקו אלופת אסיה, אוסטרליה ונורווגיה, שסיימה במקום הרביעי במונדיאל הקודם. למחזור האחרון הגיעו השתיים כשהן עם שלוש נקודות כל אחת, והמנצחת מביניהן עולה לרבע הגמר. המשחק הסתיים בניצחון של אוסטרליה, שהעפילה לרבע הגמר בפעם השנייה ברציפות. נורווגיה הודחה לראשונה בשלב הבתים ואליה הצטרפה סגנית אלופת אפריקה, גינאה המשוונית.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 7 | 0 | 7 |
|  אוסטרליה | 6 | 3 | 2 | 0 | 1 | 5 | 4 | 1 |
|  נורווגיה | 3 | 3 | 1 | 0 | 2 | 2 | 5 | -3 |
|  גינאה המשוונית | 0 | 3 | 0 | 0 | 3 | 2 | 7 | -5 |
| 0 | 1 | 2 |
| --- | --- | --- |
|  נורווגיה | 1 – 0 | גינאה המשוונית   |
|  ברזיל | 1 – 0 | אוסטרליה   |
|  אוסטרליה | 3 – 2 | גינאה המשוונית   |
|  ברזיל | 3 – 0 | נורווגיה   |
|  גינאה המשוונית | 0 – 3 | ברזיל   |
|  אוסטרליה | 2 – 1 | נורווגיה   |
שלב הנוק-אאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 9 ביולי - וולפסבורג | 9 ביולי - וולפסבורג |   |   |  |  |   |   |  |  |
|  | 9 ביולי - וולפסבורג | 9 ביולי - וולפסבורג |   |   |  |  |   |   |  |  |
|  |  גרמניה גרמניה |  0 |   |   |  |  |   |   |  |  |
|  |  גרמניה גרמניה |  0 |   |   | 13 ביולי - פרנקפורט | 13 ביולי - פרנקפורט |   |   |  |  |
|  |  יפן יפן |  1 |   |   | 13 ביולי - פרנקפורט | 13 ביולי - פרנקפורט |   |   |  |  |
|  |  יפן יפן |  1 |   |   |  יפן יפן |  3 |   |   |  |  |
|  | 10 ביולי - אאוגסבורג | 10 ביולי - אאוגסבורג |   |   |  יפן יפן |  3 |   |   |  |  |
|  | 10 ביולי - אאוגסבורג | 10 ביולי - אאוגסבורג |   |   |  שוודיה שוודיה |  1 |   |   |  |  |
|  |  שוודיה שוודיה |  3 |   |   |  שוודיה שוודיה |  1 |   |   |  |  |
|  |  שוודיה שוודיה |  3 |   |   |  |  |   |   | 17 ביולי - פרנקפורט | 17 ביולי - פרנקפורט |
|  |  אוסטרליה אוסטרליה |  1 |   |   |  |  |   |   | 17 ביולי - פרנקפורט | 17 ביולי - פרנקפורט |
|  |  אוסטרליה אוסטרליה |  1 |   |   |  |  |   |   |  יפן יפן |  2 (3) |
|  | 9 ביולי - לברקוזן | 9 ביולי - לברקוזן |   |   |  |  |   |   |  יפן יפן |  2 (3) |
|  | 9 ביולי - לברקוזן | 9 ביולי - לברקוזן |   |   |  |  |   |   |  ארצות הברית ארצות הברית |  2 (1) |
|  |  אנגליה אנגליה |  1 (3) |   |   |  |  |   |   |  ארצות הברית ארצות הברית |  2 (1) |
|  |  אנגליה אנגליה |  1 (3) |   |   | 13 ביולי - מנשנגלדבך | 13 ביולי - מנשנגלדבך |   |   |  |  |
|  |  צרפת צרפת |  1 (4) |   |   | 13 ביולי - מנשנגלדבך | 13 ביולי - מנשנגלדבך |   |   | משחק על המקום השלישי | משחק על המקום השלישי |
|  |  צרפת צרפת |  1 (4) |   |   |  צרפת צרפת |  1 |   |   | משחק על המקום השלישי | משחק על המקום השלישי |
|  | 10 ביולי - דרזדן | 10 ביולי - דרזדן |   |   |  צרפת צרפת |  1 |   |   |  16 ביולי - זינסהיים |  16 ביולי - זינסהיים |
|  | 10 ביולי - דרזדן | 10 ביולי - דרזדן |   |   |  ארצות הברית ארצות הברית |  3 |   |   |  16 ביולי - זינסהיים |  16 ביולי - זינסהיים |
|  |  ברזיל ברזיל |  2 (3) |   |   |  ארצות הברית ארצות הברית |  3 |   |   |  שוודיה שוודיה |  2 |
|  |  ברזיל ברזיל |  2 (3) |   |   |  |  |   |   |  שוודיה שוודיה |  2 |
|  |  ארצות הברית ארצות הברית |  2 (5) |   |   |  |  |   |   |  צרפת צרפת |  1 |
|  |  ארצות הברית ארצות הברית |  2 (5) |   |   |  |  |   |   |  צרפת צרפת |  1 |
שלב הנוק-אאוט > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 9 ביולי 2011 | אנגליה אנגליה | 1-1‏ה | צרפת צרפת | באיי ארנה, לברקוזן צופים: 26,395 שיפוט: ג'ני פלמקוויסט (שוודיה) |
| 9 ביולי 2011 | סקוט 59' |  | בוסגליה 88' | באיי ארנה, לברקוזן צופים: 26,395 שיפוט: ג'ני פלמקוויסט (שוודיה) |
|   |   | תוצאת פנדלים |   |   |
|   | סמית': כבשה קארני: כבשה סטוני: כבשה ראפרטי: החטיאה וייט: החטיאה | 4-3 | אבילי: החטיאה בוסגליה: כבשה ט'יניי: כבשה בומפסטור: כבשה לה סומר: כבשה |   |
| 0 | 1 | 2 | 3 | 4 |
| --- | --- | --- | --- | --- |
| 9 ביולי 2011 | גרמניה גרמניה | 1-0 | יפן יפן | פולקסווגן ארנה, וולפסבורג צופים: 26,067 שיפוט: קוואטזלי אלבאראדו (מקסיקו) |
| 9 ביולי 2011 |  |  | מרויאמה 108' | פולקסווגן ארנה, וולפסבורג צופים: 26,067 שיפוט: קוואטזלי אלבאראדו (מקסיקו) |
| 0 | 1 | 2 | 3 | 4 |
| --- | --- | --- | --- | --- |
| 10 ביולי 2011 | שוודיה שוודיה | 1-3 | אוסטרליה אוסטרליה | אימפולס ארנה, אאוגסבורג צופים: 24,605 שיפוט: סילביה רייס (פרו) |
| 10 ביולי 2011 | סיוגראן 10'  דלקוויסט 16'  שלין 52' |  | פרי 40' | אימפולס ארנה, אאוגסבורג צופים: 24,605 שיפוט: סילביה רייס (פרו) |
| 0 | 1 | 2 | 3 | 4 |
| --- | --- | --- | --- | --- |
| 10 ביולי 2011 | ברזיל ברזיל | 2-2‏ה | ארצות הברית ארצות הברית | רוהרשטדיון, דרזדן צופים: 25,598 שיפוט: ג'קי מלקשאם (אוסטרליה) |
| 10 ביולי 2011 | מרטה 68' (פנדל)  מרטה 92' |  | דיאן 2' (שער עצמי)  וומבאך 120+2' | רוהרשטדיון, דרזדן צופים: 25,598 שיפוט: ג'קי מלקשאם (אוסטרליה) |
|   |   | תוצאת פנדלים |   |   |
|   | כריסטיאן רוזריה: כבשה מרטה: כבשה דיאן: החטיאה פרנצ'ילה: כבשה | 5-3 | בוקס: כבשה לויד: כבשה וומבאך: כבשה ראפינו: כבשה קרייגר: כבשה |   |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 13 ביולי 2011 | צרפת צרפת | 3-1 | ארצות הברית ארצות הברית | בורוסיה פארק, מנשנגלדבך צופים: 25,676 שיפוט: קירסי הייקינן (פינלנד) |
| 13 ביולי 2011 | בומפסטור 55' |  | צ'ייני 9'  וומבאך 79'  מורגן 82' | בורוסיה פארק, מנשנגלדבך צופים: 25,676 שיפוט: קירסי הייקינן (פינלנד) |
| 0 | 1 | 2 | 3 | 4 |
| --- | --- | --- | --- | --- |
| 13 ביולי 2011 | יפן יפן | 1-3 | שוודיה שוודיה | קומרצבנק ארנה, פרנקפורט צופים: 45,434 שיפוט: קרול אן צ'נארד (קנדה) |
| 13 ביולי 2011 | קוואסומי 19'  סאווה 60'  קוואסומי 64' |  | אוקוויסט 10' | קומרצבנק ארנה, פרנקפורט צופים: 45,434 שיפוט: קרול אן צ'נארד (קנדה) |
שלב הנוק-אאוט > מקומות 3-4

| 0 | 1 | 2 | 3 | 4 |
| --- | --- | --- | --- | --- |
| 16 ביולי 2011 | שוודיה שוודיה | 1-2 | צרפת צרפת | ריין-נקר ארנה, זינסהיים צופים: 25,515 שיפוט: קארי סייץ (ארצות הברית) |
| 16 ביולי 2011 | שלין 29'  האמרסטרום 82' |  | תומיס 56' | ריין-נקר ארנה, זינסהיים צופים: 25,515 שיפוט: קארי סייץ (ארצות הברית) |
שלב הנוק-אאוט > הגמר

משחק הגמר הפגיש את ארצות הברית, שקיוותה להפוך לנבחרת הראשונה שזוכה שלוש פעמים בגביע העולם ואת יפן, שהעפילה בפעם הראשונה בתולדותיה לגמר. זה היה המפגש השלישי של שתי הנבחרות במסגרת הגביע העולמי, כשבשני המפגשים הקודמים ידה של ארצות הברית הייתה על העליונה. ארצות הברית הגיעה לגמר, כשמאזן המפגשים שלה מול יפן עומד על 22 ניצחונות, 3 משחקי תיקו ואפס הפסדים. יפן הייתה לנבחרת האסייתית השנייה (אחרי סין) שמעפילה לגמר גביע העולם.
למרות כל הנתונים המקדימים לטובת ארצות הברית, יפן התמודדה עימה שווה בשווה, והצליחה לגרור את המשחק להארכה. שער דרמטי בדקה ה-117 של קפטנית יפן, הומארה סאווה לקח את המשחק לבעיטות הכרעה. האמריקאיות החמיצו את כל שלוש הבעיטות הראשונות שלהן, ויפן - שהחמיצה רק בעיטה אחת, זכתה בגביע. סאווה היפנית זכתה בתוארי מלכת השערים והשחקנית המצטיינת של הטורניר, כאשר השוערת האמריקאית הופ סולו זוכה בתואר השוערת המצטיינת.
| 0 | 1 | 2 | 3 | 4 |
| --- | --- | --- | --- | --- |
| 17 ביולי 2011 | יפן יפן | 2-2‏ה | ארצות הברית ארצות הברית | קומרצבנק ארנה, פרנקפורט צופים: 48,817 שיפוט: ביביאנה שטיינהאוס (גרמניה) |
| 17 ביולי 2011 | מיאמה 81'  סאווה 117' |  | מורגן 69'  וומבאך 104' | קומרצבנק ארנה, פרנקפורט צופים: 48,817 שיפוט: ביביאנה שטיינהאוס (גרמניה) |
|   |   | תוצאת פנדלים |   |   |
|   | מיאמה: כבשה נגאסאטו: החטיאה סאקג'וצי: כבשה קומאגיי: כבשה | 1-3 | בוקס: החטיאה לויד: החטיאה הית': החטיאה וומבאך: כבשה |   |
פרסים > השחקניות המצטיינות

| כדור הזהב | כדור הכסף | כדור הארד |
| --- | --- | --- |
| יפן הומארה סאווה | ארצות הברית אבי וומבאך | ארצות הברית הופ סולו |
פרסים > הכובשות המצטיינות

| נעל הזהב | נעל הכסף | נעל הארד |
| --- | --- | --- |
| יפן הומארה סאווה | ברזיל מרטה | ארצות הברית אבי וומבאך |
פרסים > פרסים אחרים

| השוערת המצטיינת | השחקנית הצעירה המצטיינת | פרס פיפ"א למשחק הוגן |
| --- | --- | --- |
| ארצות הברית הופ סולו | אוסטרליה קייטלין פורד | יפן יפן |
פרסים > נבחרת הטורניר

| שוערות | שחקניות הגנה | קשריות | חלוצות |
| --- | --- | --- | --- |
|  יפן איומי קייהורי   ארצות הברית הופ סולו |  אוסטרליה אליס קלונד-נייט   ברזיל אריקה   אנגליה אלכס סקוט   צרפת סוניה בומפסטור   צרפת לורה ג'ורג'   גרמניה ססקיה ברטוזיאק   |  אנגליה ג'יל סקוט   גינאה המשוונית ג'נובבה אנונמה   צרפת לואיזה נסיב   יפן איה מיאמה   יפן שינאובו אונו   יפן הומארה סאווה   גרמניה קרסטין גרפרקס   שוודיה קרולינה סגר   ארצות הברית שאנון בוקס   ארצות הברית לורן צ'ייני |  ברזיל מרטה   שוודיה לוטה שלין   ארצות הברית אבי וומבאך |
סטטיסטיקה > מלכות השערים

בסך הכל, נכבשו במהלך הטורניר 86 שערים על ידי 58 שחקניות שונות, בעוד אחד מהם היה שער עצמי. להלן מוצגות הכדורגלניות שהבקיעו שלושה שערים ומעלה במהלך הטורניר:


5 שערים
יפן הומארה סאווה
4 שערים
ארצות הברית אבי וומבאך
ברזיל מרטה
3 שערים
שוודיה ליסה דלקוויסט
סטטיסטיקה > מלכות הבישולים

4 בישולים
יפן איה מיאמה
3 בישולים
ארצות הברית לורן צ'ייני
ארצות הברית מייגן ראפינו
ברזיל מרטה
צרפת סנדרין סובריינד
הערות שוליים

↑  ‏ WM 2011: Frankreichs Rückzug offenbar beschlossene Sache, באתר Womensoccer.de ‏, 23 באוגוסט 2007
↑  ‏ Tweets-per-second mark set during final, באתר ESPN ‏, 18 ביולי 2011
↑  מתוך אתר פיפ"א, נכון ל-18 במרץ 2011
↑  סטטיסטיקות גביע העולם בכדורגל נשים 2011 באתר פיפ"א
| גביע העולם בכדורגל לנשים |
| --- | --- | --- |
| טורנירי גמר | סין 1991 • שוודיה 1995 • ארצות הברית 1999 • ארצות הברית 2003 • סין 2007 • גרמניה 2011 • קנדה 2015 • צרפת 2019 • אוסטרליה וניו זילנד 2023 (גמר) • ברזיל 2027 |  |
| טורנירי מוקדמות | 1991 • 1995 • 1999 • 2003 • 2007 • 2011 • 2015 • 2019 • 2023 • 2027 |  |
| שונות | נבחרות משתתפות • טורניר ההזמנה 1988 |  |
| --- | --- |
בקרת זהויות :  GND: 7710804-8  LCCN: no2018161253  VIAF: 241082100   WorldCat (עם VIAF): 241082100 
העפילו      נכשלו במוקדמות      לא השתתפו      לא חברות בפיפ"א
שטפי ג'ונס, נשיאת הוועדה המארגנת של הטורניר
נבחרת יפן
נבחרת ארצות הברית
גדילן קוץ-רגל

| --- | --- |

גדילן קוץ-רגל (משמאל), מתוך כריכת הספר השני בסדרה רשומות רומח הדרקון
 סוג:  רומח הדרקון
 הופעה ראשונה:  מגזין דרקון מס. 84: A Stone's Throw Away מאת רוג'ר א. מור (מאי 1984)
 יוצרים:  מרגרט וייס וטרייסי היקמן
 מידע
 כינויים:  גדיל
 גזע:  קנדר
 מין:  זכר
 מקצוע:  נוכל
 אזרחות:  קנדרמור
גדילן קוץ-רגל (באנגלית: Tasslehoff Burrfoot) (נולד ב-313 אחה"ח - נפטר ב-383 אחה"ח) הוא דמות בדיונית מסדרת ספרי הפנטזיה "רומח הדרקון"' אותה כתבו טרייסי היקמן ומרגרט וייס. הוא מכונה לעיתים קרובות בקיצור "גדיל" (Tas).
גדילן הוא חברו הטוב ביותר של חלמיש כור-אש ועל אף שחלמיש תמיד מתרתח על גדילן, "בעל מוח של ידית של דלת", ברור שבסופו של דבר זוהי אמירה של חיבה מתוך חברות. לאחר מותו גדילן הצטרף אל חלמיש, ושניהם יושבים יחד ליד הנפחיה של ריאורקס.
ביוגרפיה בדיונית > משפחה והתבגרות

גדיל נולד בעיר קנדרמור, מולדתם המקורית של כל הקנדרים. שמותיהם של הוריו אינם ידועים אך ידוע שאביו נמצא בכלא. לגדיל יש גם אחות קטנה. כמו כן, יש לו דודן בשם בריח רגל-שעירה (Latchlifter Furrfoot), ושלושה דודים בשמות בֶּרְטִי, וִּוילְפְרֶה ורֶמוֹ פורץ-מנעול. הוא גם טוען (כמו כל הקנדרים) שיש לו דוד בשם קפיץ-דלת מגיל צעיר, גדילן פיתח אהבה לציור מפות, אם כי היה עושה זאת בצורה חובבנית ולא מדויקת. כמו כל קנדר, היה נוהג "להרים" חפצים של אחרים ולהגנתו טוען כי "שמר את החפץ" בשביל בעליו וכי אין לו מושג כיצד הגיע החפץ לרשותו וכי כנראה נפל מארנקו של בעליו. בגיל 20 הוא נתקף תאוות נדודים (אשר נחשבת כ"מחלה" של ממש ותוקפת כמעט כל קנדר, מה שכופה עליו לנדוד ולצאת להרפתקאות).
בהרפתקאתו הראשונה, בערך בגיל 30, הגיע גדיל לעיירה מרגוע, שם מצא טבעת קסומה לה קרא טבעת השיגור של גדיל, וגילה כי היא יכולה לשגר אותו לכל מקום, וכך ביקר גדיל בכל היבשת. בסופו של דבר, מצא את עצמו גדיל בטירתו של המכשף מַאגוּס (להבדיל ממאגיוס, המכשף הגדול ידידו של הומא רועץ-דרקון), שם עזר לנסיך שדים להילחם במכשף, שביקש להשתמש בשדי השאול למטרותיו שלו.
ביוגרפיה בדיונית > המפגש עם בני החבורה - שישיית המפגשים

בשנת 344 אחה"ח, באחד ממסעותיו, הכיר גדילן גמד בשם חלמיש כור-אש ואת תניס חצי-אלף. הוא ביקש להתיידד עימם, אך הם סירבו. הוא "שאל" מהם צמיד אשר הכין חלמיש עבור עלמה בשם סלינה. בעזרת הצמיד ניצל גדיל מארסו של עכביש וכן עזר לסוחר להינצל ממארב. כאשר חזר, טען שהצמיד אינו ברשותו וסלינה פקדה עליהם להשיב לה אותו. גדיל, יחד עם תניס וחלמיש יצאו למסע ההשבה, אך נתקלו בדרכם בחבורת סאטירים, אשר עיכבו אותם יום שלם. למחרת, נשבו חלמיש ותניס בידיו של לורד מקומי. גדיל וסלינה שתו שיקוי שינוי צורה, הפכו לציפורים על-מנת להגיע לטירת הלורד לשחרר את הגמד וחצי-האלף. שם שינו צורתם בשנית לעכברים והסתננו לכלאם ושחררו את תניס וחלמיש. בחזרה, הושב גם הצמיד לסלינה. מאז, הצטרף גדיל אל תניס וחלמיש. במרגוע, הכיר גם את שאר בני החבורה. באחד ממסעותיו, נשבה על ידי מינוטאורים כאשר ביקש יחד עם סער וקרמון להשיג צמח מיוחד עבור רייסטלין.
ביוגרפיה בדיונית > מסעותיו לבד

לאחר שבני החבורה התפצלו במסעותיהם השונים, עבר גדילן הרפתקאות נוספות. הוא אולץ לשוב לקנדרמור בתואנה כי עליו להתחתן עם בתו של ראש העיירה (הכופר היה מאסרו של דוד קפיץ-דלת). בדרך נשבה על ידי שני גנומים שמשימת חייהם הייתה לפחלץ כל יצור חי בקרין. הוא חולץ על ידי ממותה צמרירית ששחרר (בשנים שלאחר מכן, גדילן יחזור וירצה לספר כיצד פגש בממותה לכל מי שיאבה לשמוע, או לא יאבה כלל). בהמשך, נשבה גדילן, בין השאר, על ידי חצי-אורק, עוג ונכנס למימד אחר, שם גילה את דודו. כשיצאו מאותו מימד, ניסתה מלכת האופל להיכנס דרך השער הזה לקרין, אך הודות לתושייתו של גדיל, הדבר נמנע ממנה. בחרונה, ציוותה מלכת האופל על בנה נויטארי לגרום לאסון טבעי בקנדרמור. הדבר נעשה באמצעות שריפת ענק, אולם גדיל הצליח להציל את אנשי העיירה ולכבות את השריפה. לבסוף, נישא דודו לבתו של ראש העיירה.